Deși este aproape de aeroport, nu există accesibilitate cu mijloace de transport până la locuință într-un mod ușor și convenabil (noi am luat Uber). De la cazare este într-adevăr un autobuz chiar în fața casei care ajunge până în centrul orașului, aproape de majoritatea obiectivelor turistice. Casa este destul de mică și înghesuită, camere mici și pereții subțiri (se aude zgomot). Au pus la dispoziție prosoape și uscător de păr, ceea ce a fost foarte ok, însă produsele de igienă (săpun, șampon) destul de proaste calitativ. În descriere se specifica mic dejun, însă nu au pus la dispoziție decât niște dulciuri și ceaiuri, nu am avut pâine, ulei, nici măcar sare. Gazda a fost plăcută și prietenoasă, însă per total condițiile nu m-au convins să doresc să mă reîntorc acolo.